Martin Henriksen

Martin Henriksen (født 5. januar 1979 i Trondheim) er en norsk politiker (Ap). Henriksen representerte Troms på Stortinget fra 2013 til 2021.

Han er født i Trondheim, men oppvokst i Harstad. . Henriksen var i sin ungdomstid en habil basketballspiller i Harstad, men måtte gi opp idretten grunnet kneskade. Han har eksamen fra Heggen videregående skole og mellomfag i statsvitenskap fra Universitetet i Tromsø. 

Han har vært yrkespolitiker frem til 2021 og representerte Arbeiderpartet. Han har hatt verv i Arbeidernes ungdomsfylking (AUF) som leder i Harstad AUF, deretter leder i Troms AUF, og var videre nestleder 2004–2006 og leder 2006–2010 i AUF Han har vært nestleder i Ungdom mot EU 2004–2005 og i en periode i 2011 vært ansatt i miljøstiftelsen ZERO. 

Han represnterte AP i Troms fylkesting 1999–2011. Henriksen ble vararepresentant til Stortinget fra Troms fra 2009 der han satt til 2021. Han var politisk rådgiver i Fiskeri- og kystdepartementet fra mai 2011 til september 2012 og deretter i Arbeidsdepartementet til 10. mai 2013. 

Tok ikke gjenvalg i 2021 og er fra samme år ansatt i Hurtigruten.

Stortingskomiteer 
 2013–2017 medlem i Kirke,- utdannings- og forskningskomiteen
 2017–2020: Utdannings- og forskningskomiteen
 2020–2021: Justiskomiteen

Referanser

Eksterne lenker 
 

Ap-politikere i Troms
Stortingsrepresentanter 2013–2017
Vararepresentanter til Stortinget
Politiske rådgivere i Regjeringen Stoltenberg II
AUFs ledelse
Personer fra Trondheim kommune
Personer fra Harstad kommune
Stortingsrepresentanter 2017–2021
Stortingsrepresentanter fra Ap
Stortingsrepresentanter for Troms